Translate the text from Welsh to English.



 
Mae’r Datganiad hwn yn cyhoeddi manylion pellach am gynlluniau gwario cyfalaf £1\.3bn Llywodraeth y Cynulliad ar gyfer 2011\-12, gan gynnwys:


* y buddsoddiad o £105 miliwn o gyfalaf ychwanegol yn 2011\-12 o’r Gronfa Gyfalaf a Gedwir yn Ganolog sy’n ychwanegol at ddyraniadau cyfalaf y Gyllideb Derfynol; a
* y prosiectau mawr a ariennir gan Lywodraeth y Cynulliad sydd wedi cael eu cymeradwyo gan y Gweinidogion i gychwyn yn 2011\-12 a’r rheini fydd yn cael eu gohirio neu eu hailbroffilio.


Ers 2007, mae Llywodraeth y Cynulliad wedi buddsoddi bron i £6\.8 biliwn yn y seilwaith cyfalaf yng Nghymru.  Mae hyn wedi’n helpu i allu cymryd camau breision ymlaen at sicrhau bod gan Gymru’r seilwaith cymdeithasol ac economaidd sydd ei angen arnom yn yr 21ain ganrif.


Gosodwyd ein Cyllideb cyfalaf ar gyfer y pedair blynedd nesaf gan Adolygiad Gwariant Llywodraeth y Deyrnas Unedig (DU).  Y ni sydd wedi cael y setliad cyfalaf gwaethaf o holl wledydd y DU, gyda thoriad o 42\.6% mewn termau real yn DEL Cyfalaf Cymru dros y cyfnod hwnnw.  Mae hynny’n golygu mai £4\.6 biliwn fydd ein Cyllideb cyfalaf dros y pedair blynedd nesaf.  Bydd yn neilltuol o anodd rheoli’r lleihad hwn yn 2011\-12 gan y bydd ein DEL Cyfalaf yn wynebu toriad o fwy na 25% y flwyddyn honno.


Rydym wedi bod yn gweithio ers haf diwethaf i wneud y gorau o’r setliad anodd hwn ac rydym wedi gwneud nifer o benderfyniadau yn y flwyddyn ariannol hon fydd yn ein helpu i wynebu’r her o’n blaenau.  Trwy ddefnyddio stociau Hyblygrwydd Diwedd Blwyddyn (EYF) yn effeithiol, rydym wedi gallu cynnal ein buddsoddiad cyfalaf eleni at y lefelau y gwnaethom gynllunio ar eu cyfer, er gwaetha toriadau Llywodraeth y DU.  Mae hyn gyfwerth â rhoi hwb o £49 miliwn i’n rhaglenni cyfalaf ac mae hynny wedi’n caniatáu i barhau i ganolbwyntio ar ymdrechion i adfywio’r economi, yn ogystal â’n blaenoriaethau ar gyfer y gwasanaethau cymdeithasol.


Rydym wedi rheoli’n effeithiol hefyd ein gwariant yn y flwyddyn gan fanteisio ar danwariannau trwy ddwyn prosiectau cyfalaf ymlaen iddynt allu darparu’r mwyaf posibl yn 2010\-11\.  Mae penderfyniad Llywodraeth y DU i ddiddymu’r system Hyblygrwydd Diwedd Blwyddyn wedi bod yn sbardun arall, gan y bydd Cymru yn colli unrhyw arian na chaiff ei wario eleni.  Rydym wedi sicrhau na chaiff hyn ddigwydd a thrwy wneud y gorau o’r cyfalaf sydd ar gael eleni ar gyfer ei wario, mae gwasanaethau ac economi Cymru wedi elwa.


Gan edrych tua’r dyfodol, gwyddom mai un o’r sialensiau mwyaf a ddaeth yn sgil yr Adolygiad o Wariant yw’r gostyngiad anghymarus yn ein Cyllideb cyfalaf.  Mae Gweinidogion wedi gorfod gwneud penderfyniadau anodd ynghylch blaenoriaethau wrth ddatblygu’u cynlluniau gwario cyfalaf.  Dyna pam y bu datblygu opsiynau ar gyfer cynllun seilwaith cenedlaethol, un o brif ymrwymiadau Adnewyddu’r Economi: Cyfeiriad Newydd, yn fater mor bwysig o ran sicrhau eglurder tymor hir i’n rhaglen gyfalaf.  Bydd Llywodraeth nesaf y Cynulliad yn parhau â’r gwaith hwn.   Yn y cyfamser, bydd angen gwarant arnom yn y tymor byr ac rydym yn awyddus hefyd i sicrhau eglurder o ran ein cynlluniau gwario cyfalaf ar gyfer 2011\-12 er lles ein partneriaid mewn llywodraeth leol, y trydydd sector, y sector preifat a mannau eraill cyn gynted ag y medrwn.


Cafodd gwybodaeth am ein gwariant gyfalaf ar lefel rhaglenni ei chyhoeddi yn y Gyllideb Ddrafft a Therfynol.  Nodwyd pa raglenni oedd yn cael eu hamddiffyn a pha raglenni cyfalaf oedd yn cael eu cwtogi dros y tair blynedd nesaf, ond ni chyhoeddwyd manylion prosiectau unigol sy’n cael eu hariannu’n uniongyrchol gan Lywodraeth y Cynulliad.  Ers hynny, mae Gweinidogion wedi bod yn gweithio ar gynlluniau darparu, o ran dyrannu grantiau a phrosiectau unigol.  Mae’r Datganiad Ysgrifenedig hwn yn nodi, yn Atodiad A, pa brif brosiectau sy’n cael eu hariannu gan Lywodraeth y Cynulliad fydd yn cael mynd yn eu blaenau yn 2011\-12\.  Nodir hefyd, yn Atodiad B, pa brosiectau mawr y bydd yn rhaid eu gohirio neu eu hailbroffilio o ganlyniad i’r toriadau i’n DEL Cyfalaf yn yr Adolygiad o Wariant.


Mae’r cynlluniau gwario cyfalaf sydd i’w gweld yn Atodiadau A a B yn egluro’r trywydd y mae Adrannau wedi’i ddilyn wrth ddyrannu eu harian cyfalaf craidd.  Mae’n bwysig felly bod Adrannau a’n partneriaid, er gwaetha’r toriadau cyfalaf, yn cael parhau i gynllunio’u gweithgareddau â rhywfaint o sicrwydd.  Fodd bynnag, yr un pryd, mae’n bwysig bwrw golwg strategol ar ein cynlluniau gwario cyfalaf ar draws y Llywodraeth i sicrhau nad ydym yn colli’r prosiectau sy’n cwrdd ag amcanion strategol Llywodraeth y Cynulliad – yn enwedig y rheini sy’n dod â budd i fwy nag un portffolio.


Dyna pam y cyhoeddodd y Gweinidog Busnes a’r Gyllideb greu’r Gronfa Gyfalaf a Gedwir yn Ganolog yn y Gyllideb, gan ddyrannu iddi £50 miliwn bob blwyddyn dros y tair blynedd nesaf.  Mae’r Gronfa’n cefnogi’r sector cyhoeddus i symud at gyllidebau llai ac yn y tymor hwy, gallai hynny olygu ariannu mentrau i arbed refeniw.  Ar gyfer 2011\-12, rhaid canolbwyntio gymaint ag y medrwn ar liniaru effeithiau’r gostyngiad mewn cyfalaf.  Rydym yn Llywodraeth gyfrifol ac rydym yn benderfynol o reoli setliad anodd cystal ag y medrwn.  Trwy ddilyn y trywydd hwn, rydym yn gallu ariannu prosiectau na fyddent fel arall yn gallu parhau, yn ogystal â phrosiectau fydd yn ein helpu i fyw o fewn cyllidebau llai.


Dangosodd y Gyllideb Derfynol y byddem, trwy gynllunio gofalus a rheoli’n harian yn effeithiol yn y flwyddyn gyfredol, yn gallu wynebu’r holl doriadau y mae Llywodraeth y DU wedi’u gorfodi arnom yn 2010\-11\.  Mae hynny’n golygu bod gennym £57 miliwn yn ychwanegol ar gyfer 2011\-12, ar ben ein setliad o’r Adolygiad o Wariant.  Rydym wedi dewis defnyddio peth o’r arian hwn i gefnogi’r Gronfa Ganolog a Gedwir yn Ganolog a lliniaru eto ar effeithiau toriadau Llywodraeth y Cynulliad ar economi a gwasanaethau cyhoeddus Cymru.  O ganlyniad i’r penderfyniad hwn, byddwn yn darparu £37\.4 miliwn yn ychwanegol o arian trwy’r Gronfa Gyfalaf a Gedwir yn Ganolog.


Yn ogystal â’n cynlluniau gwario yn Atodiad A, rwy’n cyhoeddi heddiw’r prosiectau y bydd y Gronfa Gyfalaf a Gedwir yn Ganolog yn eu cynnal yn 2011\-12\.  Dyma’r prosiectau cyfalaf y byddwn yn eu hariannu:


* £2\.96 miliwn i wella’r seilwaith rheilffyrdd ar rwydwaith Cymoedd Caerdydd;
* £5\.19 miliwn ar gyfer y Gwelliant i’r A470 Maes yr Helmau i Gross Foxes – i wella 2\.1km o’r ffordd ar y brif Gefnffordd o’r De i’r Gogledd,2km i’r de o Ddolgellau yng Ngwynedd;
* £6 miliwn ar gyfer yr A470 yng Ngelligemlyn – i wella 2km o’r ffordd ar y brif Gefnddord o’r De i’r Gogledd, 2km i’r gogledd o Ddolgellau yng Ngwynedd;
* £4\.01 miliwn ar gyfer Gwasanaethau Iechyd a Chymdeithasol Integredig ar gyfer Cymunedau yn Llanfair ym Muallt.  Bydd hyn yn cefnogi Cam 1 y cynllun i ddarparu adeilad ar gyfer gwasanaethau cymunedol a chartref gofal 12 gwely;
* £18\.43 miliwn ar gyfer Parc Iechyd Merthyr.  Bydd hyn yn cefnogi datblygiad Parc Iechyd aml asiantaeth ym Merthyr Tudful;
* £3\.75 miliwn ar gyfer HART – i ddatblygu Tîm Ymateb Lleoedd Peryglus i Gymru fydd yn ymarferol a fforddiadwy;
* £22\.23 miliwn ar gyfer Ailddatblygu Treforys – cael gwared ar hen adeiladau i gefnogi ffyrdd newydd o weithio, ac ad\-drefnu clinigol yn Ysbyty Treforys;
* £3 miliwn i ddarparu arian ychwanegol ar gyfer Grantiau Addasu a Chyfleusterau i’r Anabl;
* £2 miliwn ar gyfer y Rhaglen Caffael Seilwaith Gwastraff – i gefnogi’r rhaglenni caffael Cyfleusterau Treulio Anaerobig;
* £8 miliwn ar gyfer diwygio Clwstwr Dinefwr ar dair lefel – ad\-drefnu’r ddarpariaeth ddysgu ar gyfer pobl 14\-19 oed yn ardal Dinefwr Sir Gâr;
* £7 miliwn ar gyfer gweddnewid Addysg ôl\-16 oed ym Merthyr Tudful – ad\-drefnu addysg a hyfforddiant ôl\-16 ym Merthyr Tudful trwy ddatblygu coleg trydyddol;
* £7\.3 miliwn ar gyfer Ysgolion Porth y Cymoedd 11\-18 oed Pen\-y\-bont ar Ogwr –– cefnogi atgyfnerthu’r gwasanaethau addysg gan gynnwys ysgol newydd;£1 miliwn ar gyfer Eco Cadw – i arbed o leiaf 50% mewn costau cynnal a defnyddio ac allyriadau C02 trwy fuddsoddi mewn technoleg adnewyddadwy a rhad ar ynni;
* £0\.97 miliwn ar gyfer Llyfrgell Genedlaethol Cymru i baratoi’r ffordd ar gyfer trosglwyddo archif teledu ITV Cymru i feddiant cyhoeddus Archif Genedlaethol Sgrin a Sain Cymru yn Llyfrgell Genedlaethol Cymru yn Aberystwyth;
* £4 million ar gyfer hen Neuadd y Dref, Merthyr Tudful – er mwyn adfer yr adeilad fel bod modd ei ddefnyddio fel canolfan gelf gyfoes newydd i wasanaethu Merthyr Tudful, Blaenau’r Cymoedd a De Cymru;
* £7\.95 miliwn ar gyfer Gwasanaethau Taliadau Gwledig Ar\-lein – i ddatblygu a chynnal system ar\-lein i dalu cymorthdaliadau gwledig ac amaethyddol.


Rydym yn neilltuo hefyd £15 miliwn yn ychwanegol ar gyfer y Gronfa Gyfalaf Twf Newydd fel buddsoddiad cychwynnol i gronfa i gefnogi busnesau bach a chanolig tra’n disgwyl canlyniad ein prosiect profi’r farchnad.  Hefyd, £3 miliwn i gefnogi’n Cynllun Cymorth Buddsoddi mewn Twristiaeth i ehangu cwmpas y cynllun cyfredol.  Bydd hyn yn ddibynnol ar yr achos busnes..


Mae hyn yn golygu bod 8% yn fwy o gyfalaf wedi’i neilltuo i bortffolios Gweinidogion yn 2011\-12 na’r lefel gafodd ei gosod yn y Gyllideb Derfynol.  Mae’r cyfalaf ychwanegol pwysig hwn o hyd at £105\.4m yn 2011\-12 (ynghyd ag £8\.32 miliwn yn 2012\-23 ac £8\.07 miliwn yn 2013\-14\) yn rhoi cefnogaeth mawr ei hangen i ddiwydiant adeiladu Cymru ac economi Cymru.


Gan edrych tua’r dyfodol, bydd y Gronfa Gyfalaf a Gedwir yn Ganolog yn ariannu hefyd o bosibl fuddsoddiad cyfalaf ychwanegol o £41\.68 miliwn yn 2012\-13 a £41\.93 miliwn yn 2013\-14\.  Mae gwaith i ddatblygu cynlluniau gwario cyfalaf yn y dyfodol yn mynd rhagddo ond caiff y cyfalaf hwn ei fuddsoddi i gefnogi prosiectau cyfalaf sy’n strategol, trawsffiniol a chydweithredol.





### Dogfennau


* #### Cynlluniau Gwario Cyfalaf 2011\-12 \- Atodiad A ,
 math o ffeil: doc, maint ffeil: 67 KB



67 KB
* #### Cynlluniau Gwario Cyfalaf 2011\-12 \- Atodiad B,
 math o ffeil: doc, maint ffeil: 46 KB



46 KB







Translation:


 
This Statement announces further details of the Welsh Assembly Government’s £1\.3bn capital spending plans for 2011\-12 including:


* the additional capital investment of £105 million in 2011\-12 from the Centrally Retained Capital Fund over and above the Final Budget capital allocations; and
* the major Assembly Government funded projects which Ministers have approved to go ahead in 2011\-12 and those which will be delayed or re\-profiled.


Since 2007, the Assembly Government has invested almost £6\.8 billion in capital infrastructure in Wales.  This has enabled us to make major strides towards ensuring Wales has the social and economic infrastructure we need for the 21st Century.


The UK Government’s Spending Review set our capital Budget for the next four years.  We have received the worst capital settlement of any part of the UK with a 42\.6% real terms cut in the Wales Capital DEL over that period.  This means over the next four years our capital Budget will be £4\.6 billion.  The challenge of managing this reduction is particularly difficult in 2011\-12, when our Capital DEL faces a cut of more than 25%. 


We have been working since last summer to make the most of this difficult settlement and have made a number of decisions in the current financial year to help us prepare for the challenge ahead.  Our effective use of EYF stocks has meant that we were able to maintain our capital investment at planned levels this year, in the face of the UK Government’s cuts.  This is the equivalent of boosting our capital programmes by £49 million and has allowed us to continue our focus on supporting the economic recovery as well as progressing our priorities for public services. 


We have also effectively managed our spending in\-year and have fully utilised under spends by bringing forward capital projects to maximise delivery in 2010\-11\. The UK Government’s abolition of the current EYF system has provided an added impetus, as any money not spent this year will be lost to Wales.  We have ensured that this has not happened and that the maximised capital spend this year will benefit the services and economy of Wales.


Looking forward, we know that managing the disproportionate reduction to our capital Budget is one of the greatest challenges arising from the Spending Review.  Ministers have made difficult choices about priorities in developing their capital spending plans.  This is why the development of options for a national infrastructure plan, a key commitment within Economic Renewal: A New Direction is so important in terms of providing long\-term clarity over our capital programme.  This work will continue in the next Assembly Government.  In the meantime, there is still a need for surety over the short term and we are keen to provide clarity about our capital spending plans for 2011\-12 to our partners in local government, the third sector, the private sector and elsewhere, as soon as possible.


Information about capital spending at programme level was published in the Draft and Final Budget.  That set out which programmes are being protected and which capital programmes are being reduced over the next three years, but did not provide detail on individual projects, where the Assembly Government funds specific projects directly.  Since then, Ministers have been working on delivery plans, for both grant allocations and individual projects.  This Written Statement sets out, at Annex A, which major Assembly Government funded projects they have decided will be going ahead in 2011\-12\.  It also sets out, at Annex B, which major projects they will have to delay or re\-profile as a result of the reductions to our Capital DEL in the Spending Review.


The capital spending plans outlined in annex A and B provide clarity about the approach that Departments have taken to allocating their core capital funding.   It is important that, despite the capital reductions, Departments and our partners are able to continue to plan their activities with a degree of certainty.  However, at the same time it is important that we take a strategic view of capital spending plans across Government to ensure that support for projects which meet Assembly Government strategic objectives are not lost – especially those that might have benefits wider than a single portfolio. 


That is why the Business \& Budget Minister announced the Centrally Retained Capital Fund in the Budget, with an allocation of £50 million in each of the next three years.  The Fund supports the public sector in moving to lower budgets and in the longer term, that might mean funding initiatives to achieve revenue savings.  For 2011\-12, the focus must be on cushioning the capital reduction as much as possible.  We are a responsible Government and we are intent on managing a difficult settlement in the best way we can.  This approach allows us to provide funding for projects which otherwise might not go ahead as well as projects which support the achievement of living within lower budgets. 


In the Final Budget, it was highlighted that careful planning and sound financial management in the current year meant that we could find the full balance of cuts imposed by the UK Government in 2010\-11\.  This means we have an additional £57 million available in 2011\-12, over and above our Spending Review settlement.  We have decided to use some of this money to support the Centrally Retained Capital Fund and further mitigate the effects of the UK Government’s cuts on the Welsh economy and public services.  As a result of this decision, we will be providing an additional £37\.4 million through the Centrally Retained Capital Fund. 


In addition to our spending plans outlined in Annex A, I am announcing today the projects that will be supported by the Centrally Retained Capital Fund in 2011\-12\.  The capital projects we will be funding are:


* £2\.96 million for Enhancements to the railways infrastructure on the Cardiff Valleys network;
* £5\.19 million for the A470 Maes yr Helmau to Cross Foxes Improvement – to upgrade a 2\.1km length of the main North South Trunk road 2km to the south of Dolgellau in Gwynedd;
* £6 million for the A470 Gelligemlyn \- to upgrade a 2km length of the main North South Trunk road 2km to the north of Dolgellau in Gwynedd;
* £4\.01 million for Integrated Health and Social Services for Communities of Builth Wells.  This will support Phase 1 of the scheme to provide a building for community based services and a 12 bed care home;
* £18\.43 million for Merthyr Health Park.  This will support the development of a multi\-agency Health Park in Merthyr Tydfil;
* £3\.75 million for HART \- to develop a workable and affordable Hazardous Area Response Team capability for Wales;
* £22\.23 million for Morriston Redevelopment \- to replace obsolete accommodation in support of new ways of working and clinical reconfiguration at Morriston Hospital;
* £3 million to provide additional funds for the Physical Adaptation and Disabled Facilities Grants;
* £2 million for the Waste Infrastructure Programme \- to support the Anaerobic Digestion procurement programme;
* £8 million for Dinefwr Cluster Tri\-Level reform \- to reorganise learning provision for people aged 14\-19 in the Dinefwr area of Carmarthenshire;
* £7 million for Transforming Post 16 Education in Merthyr Tydfil – to reconfigure post\-16 education and training in Merthyr Tydfil through the development of a tertiary college;
* £7\.3 million for Bridgend –Gateway to the Valleys 11\-18 Schools – to support the consolidation of education services resulting in a new build school;
* £1 million for Eco Cadw \- to achieve savings of at least 50% in utility and maintenance costs and C02 emissions by investing in renewable and low\-energy technology;
* £0\.97 million for National Library of Wales to pave the way for the transfer the ITV Wales television archive into the public ownership of the National Screen and Sound Archive of Wales, based at the National Library of Wales in Aberystwyth;
* £4 million for Merthyr Tydfil Old Town Hall – to facilitate the restoration of the building, bringing it back into beneficial use as a new contemporary arts centre serving Merthyr Tydfil, the Heads of the Valleys and South Wales;
* £7\.95 million for Online Services for Rural Payments \- to develop and implement an on\-line system for applying for rural and agricultural subsidy payments.


We will also be making available an additional £15 million for the New Growth Capital Fund which will provide the initial investment for a fund to support small and medium sized enterprises (SMEs) pending the outcome of our market testing exercise and £3 million to provide support to the Tourism Investment Support Scheme to expand the scope of the current scheme subject to business case completion.


This means that the total capital allocated to Ministerial portfolios in 2011\-12 will be more than 8% higher than the level set at Final Budget.  This vital additional capital investment of up to £105\.4m in 2011\-12 (plus an additional £8\.32 million in 2012\-13 and £8\.07 million in 2013\-14\) provides much needed support for the Welsh construction industry and the Welsh economy. 


Going forward, the Centrally Retained Capital Fund will also potentially fund an additional capital investment of £41\.68 million in 2012\-13 and £41\.93 million in 2013\-14\. Work to develop future capital spending plans is ongoing but this capital investment will be used to support capital projects which are strategic, cross\-cutting and collaborative.





### Documents


* #### Capital Spending Plans 2011\-12 \- Annex A ,
 file type: doc, file size: 67 KB



67 KB
* #### Capital Spending Plans 2011\-12 \- Annex B ,
 file type: doc, file size: 46 KB



46 KB